વર્ષ 1990ના દાયકામાં યુએસના નિકાસ નિયમનકારી સમક્ષ સંકેતલિપીને લઇને કેટલાક પડકારો હતા. જેમાં એકનો સમાવેશ થતો હતો. ફિલિપ ઝિમરમેન નામના માણસે પ્રેટી ગુડ પ્રાઇવસી એન્ક્રિપ્શન પ્રોગ્રામની શોધ કરી. તે તેના સ્રોત કોડ સાથે યુએસમાં રજૂ કરવામાં આવ્યો તેમજ જૂન 1991માં તે ઇન્ટરનેટ ઉપર આવી ગયો. આરએસએ સિક્યુરિટી દ્વારા કરવામાં આવેલી ફરિયાદ બાદ થોડાંક વર્ષો સુધી ઝિમરમેનની સઘન તપાસ કસ્ટમ્સ સર્વિસ અને એફબીઆઇ દ્વારા કરવામાં આવી હતી. જોકે તેની સામે કોઇ જ પ્રકારનો ગુનો દાખલ કરવામાં આવ્યો નહોતો. ત્યારબાદ યુસી બર્કલીમાં ભણતા એક ગ્રેજ્યુએટ યુવાન ડેનિયલ બર્નસ્ટ્રીને વાણિસ્વતંત્રતતાના અધિકારના ભાગરૂપે યુએસ સરકાર વિરુદ્ધ દાવો માંડ્યો જેમાં તેણે પ્રતિબંધના કેટલાક દ્રષ્ટિકોણને ખોટાં ગણાવ્યા હતા. 1995માં દાખલ કરવામાં આવેલા બર્નસ્ટ્રીન વિરુદ્ધ યુનાઇટેડ સ્ટેટ્સના ચૂકાદાનું પરિણામ 1999માં આવ્યું જેમાં સરકારે જણાવ્યું હતું કે સંકેતલિપીનાં છાપેલાં સ્રોત કોડ અને સિસ્ટમને યુનાઇટેડ સ્ટેટસ કોન્સ્ટિટ્યુશન દ્વારા રક્ષણ આપવામાં આવશે. આ રક્ષણ વાણીસ્વતંત્રતાના આધારે આપવામાં આવ્યો હતો.[57]

1996માં 39 દેશો દ્વારા વાસેનાર એરેન્જમેન્ટ નામના કરારો કરવામાં આવ્યો. આ કરાર શસ્ત્રો ઉપરના અંકુશનો હતો તેમજ તેમાં શસ્ત્રોની નિકાસ તેમજ સંકેતલિપી જેવી બેવડા ઉપયોગમાં લઇ શકાય તેવી તકનીકની નિકાસનો હતો. આ કરારમાં સ્પષ્ટતા કરવામાં આવી હતી કે નાની લંબાઇ ધરાવતી સંકેતલિપી (56 બિટ અથવા સપ્રમાણ સંદેશો અને આરએસએ માટે 512 બિટ)ની નિકાસ ઉપર કોઇ જ પ્રકારનો અંકુશ રહેશે નહીં. યુએસમાંથી થતી સંકેતલિપીની નિકાસ ઉપર ભૂતકાળમાં હતું તેટલું કડક નિયમન લાદવામાં આવ્યું નથી. જેની પાછળ વર્ષ 2000માં આપવામાં આવેલી છૂટછાટો કારમભૂત ગણાવી શકાય. યુએસ એક્સપોર્ટેડ માસ માર્કેટ સોફ્ટવેરમાં સંકેતલિપીના ચાવીનાં કદમાં પણ ખાસ નિયંત્રણો લાદવામાં આવ્યા નથી. આજે જ્યારે યુએસના પ્રતિબંધો ઉઠી ચૂક્યા છે કે કડક રહ્યા નથી ત્યારે અને વિશ્વના દરેક પર્સનલ કમ્પ્યૂટર ઇન્ટરનેટથી જોડાઇ ગયા છે તેવામાં યુએસ ખાતે બનાવવામાં આવેલું વેબ બ્રાઉઝર જેમ કે મોઝિલા ફાયર ફોક્સ અને માઇક્રોસોફ્ટ ઇન્ટરનેટ એક્સપ્લોરર અને ઇન્ટરનેટનો દરેક વપરાશકાર ઉચ્ચ ગુણવત્તા વાળી સંકેતલિપીનો ઉપયોગ કરી રહ્યો છે. (જ્યારે નોંધપાત્ર માત્રામાં લાંબી ચાવીઓનો ઉપયોગ કરવાનો હોય ત્યારે અને અનસબવર્ટેડ સોફ્ટવેરનો ઉપયોગ કરતી વખતે વગેરે) તેમના બ્રાઉઝરમાં સંકેતલિપીનું ઉદાહરણ જોઇએ તો ટ્રાન્સપોર્ટ લેયર સિક્યુરિટી અથવા તો એસએસએલ સ્ટેક જોવા મળે છે. મોઝિલા થન્ડર બર્ડ અને માઇક્રોસોફ્ટ આઉટલૂક ઇમેલ ગ્રાહકોને લગતા એવા પ્રોગ્રામ છે કે જે આઇએમએપી અને પીઓપી જેવા સર્વર સાથે સમાન રીતે જોડાયેલા છે. તેઓ ટીએલએસ મારફતે જોડાયેલા છે અને તે મેઇલ મેળવી શકે છે તેમજ મોકલી શકે છે. જે એસ/એમઆઇએમઇ દ્વારા ઇન્ટરનેટ વપરાશકારોને ખ્યાલ નથી આવતો કે તેમની સોફ્ટવેર એપ્લિકેશનમાં આ પ્રકારની સંકેતલિપીની પદ્ધતિ સંકળાયેલી છે. બ્રાઉઝર અને ઇમેલ પ્રોગ્રામ્સ ખૂબ જ સર્વવ્યાપી હોય છે. તે વિશાળ પ્રમાણમાં ફેલાયેલા હોવાને કારણે જો સરકાર તેમના નાગિરોક ઉપર તેના વપરાશનો પ્રતિબંધ લાદવા ઇચ્છે તો પણ વ્યવહારુક રીતે તે શક્ય બનતું નથી. અને આ ગુણવત્તાવાળી સકેતલિપીનાં વિતરણને રોકવું પણ શક્ય બનતું નથી. એટલે જો આ પ્રકારના કાયદા બનાવવામાં પણ આવે તો વ્યવહારુ રીતે તેનો અમલ શક્ય નથી. 

કાયદાકીય મુદ્દાઓ
કમ્પ્યૂટર યુગ
નિકાસ અંકુશો
સપ્રમાણ-ગૂઢ સંકેતલિપી